### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 14. januar 2026 har vedtaget Magistratens foranstående indstilling af 13. januar 2026.

###

.

### Resume

Nedklassificering af offentlige veje til private fællesveje suspenderes midlertidigt som følge af den indgåede konstitueringsaftale november 2025.

Ændring af vejstatus reguleres af vejlovens § 15, der fastslår, at det er byrådet, der beslutter hvilke veje, der skal nedklassificeres til privat fællesveje eller optages som kommuneveje.

En konsekvens af en midlertidig suspendering er, at afgørelse om nedklassificering af de resterende 20 veje, som er udmeldt i 2020, ikke kan gennemføres inden for fristen den 6. februar 2026.

Teknik og Miljø vil i 2026 fremsende et samlet beslutningsgrundlag for hvordan arbejdet med ændring af vej-status kan videreføres. I forbindelse med denne indstilling vil relevante juridiske forhold og økonomiske konsekvenser blive præsenteret.

### Beslutningspunkter

Det indstilles:

At 1) projektet til nedklassificering af offentlige veje til private fællesveje suspenderes midlertidigt

At 2) Teknik og Miljø fremsender en indstilling med samlet beslutningsgrundlag for nedklassificering af veje i [adresse] i 2026.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-01-2026

Gitte Berg: 6

Fremsendes til [adresse] med bemærkning, at Magistraten i mødet den 13. januar 2026 anbefaler, at byrådet tiltræder Magistratsafdelingen for Teknik og Miljøs indstilling af 18. december 2025.

Venstre tog forbehold.